**คำเทศนาวันอาทิตย์ที่ 19 กรกฎาคม 2020**

**ท่านคือผู้ที่ได้รับความโปรดปราน**

ท่านคือผู้ที่ได้รับความโปรดปรานจากพระเจ้า เมื่อท่านต้อนรับองค์พระเยซูคริสต์มาเป็นองค์พระผู้เป็นเจ้า พระเจ้าทรงสถิตอยู่กับท่าน ดังนั้นท่านจึงได้รับความโปรดปรานจากพระองค์ และความโปรดปรานจากพระเจ้านี้จะให้ผลประโยชน์มากมายกับท่าน วันนี้ เราจะมาเรียนรู้เกี่ยวกับความโปรดปรานจากพระเจ้า ว่าท่านจะได้รับความโปรดปรานจากพระเจ้าได้อย่างไร และเรียนรู้ถึงผลประโยชน์ของความโปรดปรานที่ท่านจะได้รับในฐานะที่ท่านเป็นผู้เชื่อในองค์พระเยซูคริสต์

1. **องค์พระผู้เป็นเจ้าสถิตกับท่าน ท่านจึงได้รับความโปรดปราน**
2. เมื่อท่านได้รับการบังเกิดใหม่ ท่านได้กลายเป็นบุตรของพระเจ้า และ พระเจ้าทรงสถิตอยู่ภายในท่าน กาลาเทีย 4:6, 1 โครินธ์ 3:16
3. ตัวอย่างของผู้ที่ได้รับความโปรดปรานในพระคัมภีร์ เนื่องจากพระเจ้าสถิตกับพวกเขา
4. พระเยซู ลูกา 2:52
5. โยเซฟ ปฐมกาล 39:21
6. ดาเนียล ดาเนียล 1:9
7. **ท่านจะได้รับความโปรดปรานจากพระเจ้าได้อย่างไร?**
8. เชื่อว่าพระเจ้าสถิตกับท่าน พระเยซูคริสต์ทรงมีพระนามอีกนามหนึ่งว่า อิมมานูเอล ซึ่งแปลว่า พระเจ้าสถิตกับท่าน และในเวลานี้ พระเยซูคริสต์ทรงอยู่ภายในท่านโดยผ่านทางองค์พระวิญญาณบริสุทธิ์แล้ว มัทธิว 1:22-23
9. ใคร่ครวญและสารภาพถึงความโปรดปรานของพระเจ้าเหนือชีวิตของท่าน
10. ประพฤติตามถ้อยคำของพระเจ้า ดำเนินในความรัก และสัตย์ซื่อในทุกๆ ด้าน สุภาษิต 3:1-4
11. **ความโปรดปรานของพระเจ้าที่อยู่เหนือชีวิตของท่านให้ประโยชน์อะไรกับท่านบ้าง?**
12. ท่านจะได้รับความโปรดปรานจากพระเจ้า และจากมนุษย์ สุภาษิต 3:4
13. ท่านจะเจริญรุ่งเรืองขึ้น ประสบความสำเร็จ เป็นที่ไว้วางใจ และได้รับการเลื่อนขั้น ปฐมกาล 39:2-6
14. พระเจ้าจะทรงอวยพรที่ที่ท่านอยู่ เพราะเห็นแก่ท่าน ปฐมกาล 39:5

สรุป: องค์พระผู้เป็นเจ้าสถิตกับท่าน ท่านจึงได้รับความโปรดปรานจากพระเจ้า ให้ท่านเชื่อว่าพระเจ้าสถิตกับท่าน สารภาพความเชื่อออกมาเหนือชีวิตของท่าน ประพฤติตามถ้อยคำของพระเจ้า ดำเนินในความรักและความสัตย์ซื่อ แล้วท่านจะเป็นที่โปรดปรานของพระเจ้า และของมนุษย์ ท่านจะเจริญรุ่งเรืองขึ้น ประสบความสำเร็จ เป็นที่ไว้วางใจ และได้รับการเลื่อนขั้น

คำถามอภิปราย:

1. เพราะเหตุใดท่านจึงได้รับความโปรดปรานจากพระเจ้า?
2. ท่านจะได้รับความโปรดปรานจากพระเจ้าได้อย่างไร?
3. ให้แบ่งปัน 1 ในผลประโยชน์ของความโปรดปรานที่ท่านปรารถนาจะได้รับจากพระเจ้ามากที่สุด และเพราะอะไรท่านจึงปรารถนาจะได้รับผลประโยชน์นั้น